CELEX: 32012D0202
Language: et
Date: 2012-03-29 00:00:00
Title: 2012/202/EL: Komisjoni rakendusotsus, 29. märts 2012 , millega muudetakse otsust 1999/94/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta eelnevalt valatud normaal-/kerg-/autoklaavsete poorbetoontoodete nõuetele vastavuse tõendamisel (teatavaks tehtud numbri C(2012) 1977 all)  EMPs kohaldatav tekst

21.4.2012   
            
            
               ET
            
            
               Euroopa Liidu Teataja
            
            
               L 109/22
            
         KOMISJONI RAKENDUSOTSUS,
   29. märts 2012,
   millega muudetakse otsust 1999/94/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta eelnevalt valatud normaal-/kerg-/autoklaavsete poorbetoontoodete nõuetele vastavuse tõendamisel
   (teatavaks tehtud numbri C(2012) 1977 all)
   (EMPs kohaldatav tekst)
   (2012/202/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 13 lõike 4 punkti a,
   pärast konsulteerimist alalise ehituskomiteega
   ning arvestades järgmist:
   
               (1)
            
            
               25. jaanuaril 1999. aastal võttis komisjon vastu otsuse 1999/94/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta eelnevalt valatud normaal-/kerg-/autoklaavsete poorbetoontoodete nõuetele vastavuse tõendamisel (2).
            
         
               (2)
            
            
               Otsuse 1999/94/EÜ III lisa tuleks muuta, et kohandada orgaanilist ainet sisaldavatest taladest/plokkidest põrandaosade ja -elementide nõuetele vastavuse tõendamise süsteemi tehnika arenguga, et võtta arvesse kasutusalasid, mille suhtes kohaldatakse tuletundlikkust käsitlevaid määrusi, kuna vastavalt tootmises kasutatavatele protsessidele ja materjalidele tuleb tagada kolmanda poole sekkumine eri tasemetel.
            
         
               (3)
            
            
               Seepärast tuleks otsust 1999/94/EÜ vastavalt muuta,
            
         ON VASTU VÕTNUD JÄRGMISE OTSUSE:
   Artikkel 1
   Otsuse 1999/94/EÜ III lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 29. märts 2012
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 40, 11.2.1989, lk 12.
   
      (2)  EÜT L 29, 3.2.1999, lk 12.
   
      LISA
      Otsuse 1999/94/EÜ III lisasse lisatakse järgmine tekst:
      
         „TOOTEPERE
         
            TALADEST/PLOKKIDEST PÕRANDAOSAD JA -ELEMENDID, MIS SISALDAVAD ORGAANILIST AINET
         
         
            Vastavuse tõendamise süsteemid
         
         Allpool loetletud too(de)te ja kavandatud kasutusala(de) jaoks peab Euroopa Standardikomitee (CEN) asjaomastes ühtlustatud Euroopa standardites esitama järgmise nõuetele vastavuse tõendamise süsteemi:
         
                     Toode (tooted)
                  
                  
                     Kavandatud kasutusala(d)
                  
                  
                     Tase(med) või klass(id)
                     (tuletundlikkus)
                  
                  
                     Nõuetele vastavuse tõendamise süsteem(id)
                  
               
                     Taladest/plokkidest põrandaosad ja -elemendid, milles on orgaanilist ainet
                  
                  
                     Kasutamisel tuleb järgida tuletundlikkusnõudeid
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C), (2) D, E
                  
                  
                     3
                  
               
                     (A1 – E), (3) F
                  
                  
                     4
                  
               
                     
                                 Süsteem 1:
                              
                              
                                 vt direktiivi 89/106/EMÜ III lisa punkti 2 alapunkt i, ilma näidiste auditeeritud katsetamiseta.
                              
                           
                                 Süsteem 3:
                              
                              
                                 vt direktiivi 89/106/EMÜ III lisa punkti 2 alapunkti ii, teine võimalus.
                              
                           
                                 Süsteem 4:
                              
                              
                                 vt direktiivi 89/106/EMÜ III lisa punkti 2 alapunkt ii, kolmas võimalus.
                              
                           
               Süsteemis kasutatav tehniline kirjeldus peab olema selline, et seda saaks kasutada ka juhul, kui ühe teatava omadusega seoses ei ole toimivust vaja määrata, sest kas või ühel liikmesriigil puudub sellise omadusega seotud juriidiline nõue (vt direktiivi 89/106/EMÜ artikli 2 lõiget 1 ja vajaduse korral tõlgendusdokumentide punkti 1.2.3). Sellistel juhtudel ei tohi tootjalt nõuda kõnealuse omaduse vastavuse tõendamist, kui tootja ei soovi toote toimivust kõnealuses seoses deklareerida.”
      
      
         (1)  Tooted või materjalid, mille puhul selgelt määratletav etapp tootmisprotsessis võimaldab parandada tuletundlikkuse klassi (nt tuleaeglustite lisamine või orgaanilise materjali vähendamine).
      
         (2)  Tooted või materjalid, mida ei hõlma joonealune märkus ().
      
         (3)  Tooted või materjalid, mida ei pea tuletundlikkuse seisukohast katsetama (nt klassi A1 tooted või materjalid komisjoni otsuse 96/603/EÜ kohaselt (ELT L 267, 19.10.1996, lk 23)).